title: Den Europæiske Centralbanks afgørelse af 22. april 2004 om fastsættelse af de foranstaltninger, som er nødvendige for bidraget til den akkumulerede værdi af Den Europæiske Centralbanks egenkapital, for justeringen af de nationale centralbankers fordringer svarende til de overførte valutareserveaktiver og for tilknyttede finansielle anliggender (ECB/2004/8)

text:
               22.4.2004

               DA

               Den Europæiske Unions Tidende

               L 205/13

      DEN EUROPÆISKE CENTRALBANKS AFGØRELSE

   af 22. april 2004
   om fastsættelse af de foranstaltninger, som er nødvendige for bidraget til den akkumulerede værdi af Den Europæiske Centralbanks egenkapital, for justeringen af de nationale centralbankers fordringer svarende til de overførte valutareserveaktiver og for tilknyttede finansielle anliggender
   (ECB/2004/8)
   (2004/505/EF)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 30, og
   ud fra følgende betragtninger:

               (1)

               Som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union og det forhold, at deres respektive nationalbanker bliver en del af ESCB den 1. maj 2004, fastsætter afgørelse ECB/2004/5 af 22. april 2004 om de nationale centralbankers fordelingsnøgle for kapitalindskud i Den Europæiske Centralbank (1), at de vægte, som er tildelt NCB’erne i de medlemsstater, som har indført euroen (i det følgende benævnt »de deltagende NCB’er«) i fordelingsnøglen (i det følgende benævnt henholdsvis »fordelingsnøglevægtene« og »fordelingsnøglen«), skal justeres.

               (2)

               Denne justering gør det også nødvendigt at justere de fordringer, hvormed ECB i henhold til statuttens artikel 30.3 har krediteret de deltagende NCB’er, og som svarer til de deltagende NCB’ers bidrag af valutareserveaktiver til ECB (i det følgende benævnt »fordringerne«).

               (3)

               De deltagende NCB’er, hvis fordring øges som følge af udvidelsen af fordelingsnøglen den 1. maj 2004, skal derfor foretage en udligningsoverførsel til ECB, mens ECB skal foretage en udligningsoverførsel til de deltagende NCB’er, hvis fordring er mindsket som følge af denne udvidelse.

               (4)

               Grænsen for valutareserveaktiver, som kan overføres til ECB, udgør 55 646 692 471,89 euro fra 1. maj 2004.

               (5)

               I overensstemmelse med de overordnede principper om rimelighed, lige behandling og beskyttelse af berettigede forventninger, som ligger til grund for statutten, skal de deltagende NCB’er, hvis relative andel af den akkumulerede værdi af ECB’s egenkapital øges som følge af ovennævnte justeringer, ligeledes foretage en udligningsoverførsel til de deltagende NCB’er, hvis relative andel mindskes.

               (6)

               De enkelte deltagende NCB’ers respektive fordelingsnøglevægte frem til og med 30. april 2004 og fra 1. maj 2004 skal udtrykkes som en procentdel af ECB’s samlede kapital, som er indskudt af alle deltagende NCB’er, med henblik på beregningen af justeringen af værdien af hver enkelt deltagende NCB’s andel af den akkumulerede værdi af ECB’s egenkapital —

         TRUFFET FØLGENDE AFGØRELSE:
   Artikel 1
   Definitioner
   I denne afgørelse forstås ved:

               a)

               Den »akkumulerede værdi af egenkapitalen«: ECB’s samlede reserver, revalueringskonti og de hensættelser, der svarer til reserver, som beregnet af ECB den 30. april 2004, plus eller minus ECB’s beregnede akkumulerede nettofortjeneste eller nettotab, alt efter omstændighederne, fra 1. januar 2004 til 30. april 2004, efter tillæg af ECB’s ikke-fordelte indtægt fra eurosedler, som er optjent i april måned 2004, men efter fradrag af ECB’s indtægt fra eurosedler i første kvartal af 2004, som allerede er blevet fordelt til NCB’erne. Uden at dette berører den generelle betydning af begrebet »den akkumulerede værdi af egenkapitalen«, inkluderer ECB’s reserver og de hensættelser, der svarer til reserver, den almindelige reservefond og hensættelser til dækning af tab i forbindelse med ændringer i valutakurser og markedspriser.

               b)

               »Overførselsdagen«: den 19. maj 2004.

               c)

               »ECB’s indtægt fra eurosedler« har samme betydning som termen »ECB’s indtægt fra eurosedler i omløb« som defineret i artikel 1, litra d), i afgørelse ECB/2002/9 af 21. november 2002 om fordelingen af Den Europæiske Centralbanks indtægt fra eurosedler i omløb til de nationale centralbanker i de deltagende medlemsstater (2).

         Artikel 2
   Bidrag til ECB’s reserver og hensættelser
   1.   Hvis en deltagende NCB’s andel af den akkumulerede værdi af egenkapitalen øges som følge af NCB’ens øgede fordelingsnøglevægt fra 1. maj 2004, overfører denne NCB på overførselsdagen det i henhold til stk. 3 fastsatte beløb til ECB.
   2.   Hvis en deltagende NCB’s andel af den akkumulerede værdi af egenkapitalen mindskes som følge af NCB’ens mindskede fordelingsnøglevægt fra 1. maj 2004, modtager denne NCB på overførselsdagen det i henhold til stk. 3 fastsatte beløb fra ECB.
   3.   ECB beregner og bekræfter senest den 14. maj 2004 over for hver enkelt deltagende NCB enten det beløb, som den pågældende NCB skal overføre til ECB, hvor stk. 1 finder anvendelse, eller det beløb, som den pågældende NCB skal modtage fra ECB, hvor stk. 2 finder anvendelse. Idet tallet afrundes, beregnes hvert enkelt beløb, som skal overføres eller modtages, ved at multiplicere den akkumulerede værdi af egenkapitalen med den absolutte forskel mellem hver enkelt deltagende NCB’s fordelingsnøglevægt den 30. april 2004 og dens fordelingsnøglevægt fra 1. maj 2004, og dividere resultatet med 100.
   4.   Hvert enkelt beløb omtalt i stk. 3 forfalder i euro den 1. maj 2004, men overførslen af beløbet effektueres på overførselsdagen.
   5.   På overførselsdagen overfører en deltagende NCB eller ECB, som skal overføre et beløb i henhold til stk. 1 eller 2, ligeledes separat de renter, som i perioden fra 1. maj 2004 til overførselsdagen er påløbet de respektive beløb, som den pågældende deltagende NCB og ECB skal betale. De, som overfører og modtager disse renter, er de samme, som overfører og modtager de beløb, som renterne er påløbet.
   6.   Hvis den akkumulerede værdi af egenkapitalen er mindre end nul, skal de beløb, der skal overføres eller modtages i henhold til stk. 3 og 5, afvikles i den modsatte retning af det, som er angivet i stk. 3 og stk. 5.
   Artikel 3
   Justering af fordringerne svarende til de overførte valutareserveaktiver
   1.   De deltagende NCB’ers fordringer justeres den 1. maj 2004 i overensstemmelse med deres ændrede fordelingsnøglevægte. Værdien af de deltagende NCB’ers fordringer fra 1. maj 2004 er anført i tredje kolonne i tabellen i bilaget til denne afgørelse.
   2.   I medfør af denne bestemmelse, og uden at der kræves yderligere formaliteter eller foranstaltninger, anses hver enkelt NCB for den 1. maj 2004 enten at have overført eller modtaget den absolutte værdi af den fordring (i euro), som er anført ud for NCB’ens navn i fjerde kolonne i tabellen i bilaget til denne afgørelse, idet »–« angiver en fordring, som NCB’en skal overføre til ECB, og »+« en fordring, som ECB skal overføre til NCB’en.
   3.   Den 3. maj 2004 overfører eller modtager hver enkelt deltagende NCB den absolutte værdi af det beløb (i euro), som er anført ud for NCB’ens navn i fjerde kolonne i tabellen i bilaget til denne afgørelse, idet »+« angiver et beløb, som NCB’en skal overføre til ECB, og »–« et beløb, som ECB skal overføre til NCB’en.
   4.   Den 3. maj 2004 overfører ECB og de deltagende NCB’er, som er forpligtede til at overføre beløb i henhold til stk. 3, ligeledes separat de renter, som i perioden fra 1. maj 2004 til 3. maj 2004 er påløbet de respektive beløb, som ECB og de pågældende NCB’er skal betale. De, som overfører og modtager disse renter, er de samme, som overfører og modtager de beløb, som renterne er påløbet.
   Artikel 4
   Tilknyttede finansielle anliggender
   1.   Uanset tredje afsnit i artikel 2, stk. 1, i afgørelse ECB/2001/16 af 6. december 2001 om fordelingen af de deltagende medlemsstaters nationale centralbankers monetære indtægter fra regnskabsåret 2002 (3), skal de Eurosystem-interne saldi for euroseddelomløbet for perioden fra 1. maj 2004 til 31. maj 2004 beregnes på grundlag af den udvidede fordelingsnøgle, som finder anvendelse fra 1. maj 2004, og som anvendes for det samlede euroseddelomløb den 30. april 2004. Den gennemsnitlige forrentning, som angivet i artikel 3, stk. 3, i afgørelse ECB/2001/16, beregnes separat for perioden fra 1. januar 2004 til 30. april 2004 og for perioden fra 1. maj 2004 til 31. december 2004. For perioden fra 1. maj 2004 til 31. december 2004 skal udligningsbeløbene og de regnskabsposter, som modsvarer udligningsbeløbene, som angivet i artikel 4, stk. 3, i afgørelse ECB/2001/16, bogføres i de enkelte NCB’ers regnskaber med valørdato den 1. maj 2004. Uanset tredje afsnit i artikel 5, stk. 1, i afgørelse ECB/2001/16, skal ECB underrette NCB’erne om størrelsen af de akkumulerede monetære indtægter, som vedrører perioden fra 1. januar 2004 til 30. april 2004, på en firemånedersbasis, og som vedrører perioden fra 1. maj 2004 til 30. juni 2004, på en tomånedersbasis.
   2.   Hvad angår perioden fra 1. januar 2004 til 30. april 2004, fordeles NCB’ernes sammenlagte monetære indtægter, forrentningen af NCB’ernes tilgodehavender svarende til de valutareserveaktiver, som er overført til ECB, og forrentningen af de Eurosystem-interne saldi for euroseddelomløbet i overensstemmelse med de fordelingsnøglevægte, der er gældende den 30. april 2004. ECB’s indtægt fra eurosedler i første kvartal af 2004 fordeles i overensstemmelse med de fordelingsnøglevægte, der er gældende den 30. april 2004, og i andet kvartal 2004 i overensstemmelse med de fordelingsnøglevægte, der er gældende fra 1. maj 2004.
   3.   ECB’s nettofortjeneste eller nettotab for regnskabsåret 2004, alt efter omstændighederne, fordeles på grundlag af de fordelingsnøglevægte, der er gældende fra 1. maj 2004.
   4.   Hvis ECB ved udgangen af 2004 anslår, at ECB samlet set for året vil lide et tab, eller hvis det er sandsynligt, at nettooverskuddet vil være mindre end ECB’s indtægt fra eurosedler optjent i løbet af året, vil ECB undlade at fordele ECB’s indtægt fra eurosedler i fjerde kvartal af 2004. Afhængig af størrelsen af et anslået tab, kan ECB også kræve tilbageførsel af en del af eller hele den foreløbige fordeling af ECB’s indtægter fra eurosedler, som er optjent i tredje, anden eller første kvartal af 2004, i nævnte rækkefølge, indtil et sådant tab er dækket. I tilfælde af at ECB lider et tab i regnskabsåret 2004, og ECB’s indtægt fra eurosedler optjent i løbet af regnskabsåret 2004 ikke er tilstrækkelig til at dække et sådant tab, har ECB ret til at modregne tabet i følgende:

               a)

               midler frigjort fra ECB’s almindelige reservefond

               b)

               under forudsætning af beslutning vedtaget af Styrelsesrådet i henhold til statuttens artikel 33, NCB’ernes sammenlagte monetære indtægter fra 1. maj 2004 til 31. december 2004

               c)

               under forudsætning af beslutning vedtaget af Styrelsesrådet i henhold til statuttens artikel 33, NCB’ernes sammenlagte monetære indtægter fra 1. januar 2004 til 30. april 2004.

         5.   Hvis tilbagebetaling af en del af ECB’s fordelte indtægt fra eurosedler i første kvartal af 2004 er nødvendig i henhold til stk. 4, og hvis NCB’ernes sammenlagte monetære indtægter fra 1. januar 2004 til 30. april 2004 skal tilbageføres til ECB, skal der foretages udligningsoverførsler i tillæg til de betalinger, som er angivet i artikel 2 og 3. Hver deltagende NCB, hvis fordelingsnøglevægt øges den 1. maj 2004, skal foretage en sådan betaling til ECB, og ECB skal foretage en sådan betaling til hver enkelt deltagende NCB, hvis fordelingsnøglevægt mindskes den 1. maj 2004. Størrelsen af udligningsbidragene skal beregnes som følger: ECB’s samlede indtægt fra eurosedler i første kvartal af 2004, som skal tilbagebetales, multipliceres med den absolutte forskel mellem den deltagende NCB’s fordelingsnøglevægt den 30. april 2004 og dens fordelingsnøglevægt den 31. december 2004, og resultatet divideres med 100. Den samlede indtægt fra eurosedler i perioden 1. januar 2004 til 30. april 2004, som skal tilbageføres, multipliceres med den absolutte forskel mellem den deltagende NCB’s fordelingsnøglevægt den 30. april 2004 og dens fordelingsnøglevægt den 31. december 2004, og resultatet divideres med 100. Renter skal påløbe udligningsbidragene vedrørende NCB’ernes samlede monetære indtægt fra 1. januar 2005 til betalingsdagen for disse bidrag.
   6.   De yderligere udligningsbidrag vedrørende ECB’s indtægt fra eurosedler, som angivet i stk. 5, skal betales den 4. januar 2005. De yderligere udligningsbidrag vedrørende NCB’ernes samlede monetære indtægt, som angivet i stk. 5, samt påløbne renter, skal betales den anden arbejdsdag efter Styrelsesrådets andet møde afholdt i marts 2005.
   Artikel 5
   Generelle bestemmelser
   1.   De i artikel 2, stk. 5, artikel 3, stk. 4, og artikel 4, stk. 5, omhandlede påløbne renter beregnes på dagsbasis efter renteberegningskonventionen »faktisk antal dage/360« til en sats svarende til den marginale rente, der er anvendt af ESCB i dets seneste primære markedsoperation.
   2.   Hver enkelt overførsel i henhold til artikel 2, stk. 1, 2 og 5, artikel 3, stk. 3 og 4, og artikel 4, stk. 5 og 6, foretages separat via Trans-European Automated Real-time Gross settlement Express Transfer system (TARGET).
   3.   ECB og de deltagende NCB’er, som er forpligtede til at foretage en af de i stk. 2 omhandlede overførsler, skal i god tid give de nødvendige instrukser med henblik på korrekt og rettidig udførelse af disse overførsler.
   Artikel 6
   Afsluttende bestemmelser
   Denne afgørelse træder i kraft den 23. april 2004.

      Udfærdiget i Frankfurt am Main, den 22. april 2004.

         Jean-Claude TRICHET

            Formand for ECB

      (1)  Se side 5 i denne EUT.

      (2)  EFT L 323 af 28.11.2002, s. 49.

      (3)  EFT L 337 af 20.12.2001, s. 55. Ændret ved afgørelse ECB/2003/22 (EUT L 9 af 15.1.2004, s. 39).


Avis juridique important

|

41982D0206

82/206/EKSF, EØF, Euratom: Afgørelse truffet af repræsentanterne for regeringerne for De europæiske Fællesskabers medlemsstater den 1. april 1982 om udnævnelse af et medlem af Kommissionen for De europæiske Fællesskabers

EF-Tidende nr. L 099 af 15/04/1982 s. 0033 - 0033

*****  AFGOERELSE  TRUFFET AF REPRAESENTANTERNE FOR REGERINGERNE FOR DE EUROPAEISKE FAELLESSKABERS MEDLEMSSTATER  den 1. april 1982  om udnaevnelse af et medlem af Kommissionen for De europaeiske Faellesskaber  (82/206/EKSF, EOEF, Euratom)  REPRAESENTANTERNE FOR REGERINGERNE FOR DE EUROPAEISKE FAELLESSKABERS MEDLEMSSTATER HAR -  under henvisning til traktaten om oprettelse af et faelles Raad og en faelles Kommission for De europaeiske Faellesskaber, saerlig artikel 11 og artikel 12, stk. 2, og  ud fra foelgende betragtninger:  Michael O'Kennedy blev ved afgoerelse truffet af repraesentanterne for medlemsstaternes regeringer den 1. januar 1981 udnaevnt til medlem af Kommissionen; Michael O'Kennedy har indgivet sin afskedsbegaering den 9. marts 1982;  der boer derfor udnaevnes en efterfoelger -  TRUFFET FOELGENDE AFGOERELSE:  Eneste artikel  Foelgende udnaevnes til medlem af Kommissionen for De europaeiske Faellesskaber for tidsrummet fra den 1. april 1982 til den 5. januar 1985 inklusive: Richard Burke.  Udfaerdiget i Bruxelles, den 1. april 1982.  P. NOTERDAEME  Formand


title: 2010/362/: Afgørelse truffet af repræsentanterne for regeringerne for Den Europæiske Unions medlemsstater den 23. juni 2010 om udnævnelse af dommere ved Retten

text:
               30.6.2010

               DA

               Den Europæiske Unions Tidende

               L 163/41

         AFGØRELSE TRUFFET AF REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER
   den 23. juni 2010
   om udnævnelse af dommere ved Retten
   (2010/362/EU)
   REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
   under henvisning til traktaten om Den Europæiske Union, særlig artikel 19,
   under henvisning til traktaten om Den Europæiske Unions funktionsmåde, særlig artikel 254 og 255, og
   ud fra følgende betragtninger:

               (1)

               Embedsperioden for Josef AZIZI, Valeriu CIUCĂ, Ottó CZÚCZ, Franklin DEHOUSSE, Sten FRIMODT NIELSEN, Marc JAEGER, Küllike JÜRIMÄE, Heikki KANNINEN, Eugénia MARTINS DE NAZARÉ RIBEIRO, Arjen W. H. MEIJ, Savvas S. PAPASAVVAS, Juraj SCHWARCZ, Mihalis VILARAS og Irena WISZNIEWSKA-BIAŁECKA, dommere ved Retten, udløber den 31. august 2010.

               (2)

               Medlemsstaternes regeringer har foreslået en fornyelse af embedsperioden som dommere ved Retten for Josef AZIZI, Ottó CZÚCZ, Franklin DEHOUSSE, Sten FRIMODT NIELSEN, Marc JAEGER, Küllike JÜRIMÄE, Heikki KANNINEN, Eugénia MARTINS DE NAZARÉ RIBEIRO, Savvas S. PAPASAVVAS, Juraj SCHWARCZ og Irena WISZNIEWSKA-BIAŁECKA. Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet udtalelse om de 11 ovennævnte dommeres kvalifikationer til at udøve embederne som dommere ved Retten. Ottó CZÚCZs ansøgning er efterfølgende blevet trukket tilbage.

               (3)

               Der bør således ske udnævnelse af ti medlemmer af Retten for perioden fra den 1. september 2010 til den 31. august 2016; udnævnelsen af dommerne til de fire resterende stillinger vil ske på et senere tidspunkt —

         VEDTAGET DENNE AFGØRELSE:
   Artikel 1
   Til dommere ved Retten for perioden fra den 1. september 2010 til den 31. august 2016 udnævnes:

               Josef AZIZI

               Franklin DEHOUSSE

               Sten FRIMODT NIELSEN

               Marc JAEGER

               Küllike JÜRIMÄE

               Heikki KANNINEN

               Eugénia MARTINS DE NAZARÉ RIBEIRO

               Savvas S. PAPASAVVAS

               Juraj SCHWARCZ

               Irena WISZNIEWSKA-BIAŁECKA.

         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 23. juni 2010.

         C. BASTARRECHE SAGÜÉS

            Formand


title: Rådets Afgørelse af 17. februar 1975 om indgåelse af aftalen mellem Det europæiske økonomiske Fællesskab og republikken Libanon om levering af skummetmælkspulver som fødevarehjælp

text:
Nr. L 81 /24                           De Europæiske Fællesskabers Tidende                             1 . 4 . 75
                                             RÅDETS AFGØRELSE
                                                af 17 . februar 1975
             om indgåelse af aftalen mellem Det europæiske økonomiske Fællesskab og repu
                blikken Libanon om levering af skummetmælkspulver som fødevarehjælp
                                                   (75/ 1 93/ EØF)
             RÅDET FOR DE EUROPÆISKE FÆLLESSKABER HAR —
             under henvisning til traktaten om oprettelse af Det europæiske økonomiske Fællesskab,
             særlig artiklerne 113 , 114 og 228 ,
             under henvisning til henstilling fra Kommissionen, og
             ud fra følgende betragtning :
             Rådet har ved forordning ( EØF) nr. 1827/74 besluttet at stille 100 tons skummetmælkspul
             ver til rådighed for republikken Libanon —
             VEDTAGET FØLGENDE AFGØRELSE :
                                                       A rtikel 1
             På Fællesskabets vegne indgås aftalen mellem Det europæiske økonomiske Fællesskab og
             republikken Libanon om levering af skummetmælkspulver som fødevarehjælp .
             Aftalens tekst er bilagt denne afgørelse .
                                                       Artikel 2
             Formanden for Rådet bemyndiges til at udpege de personer, som er beføjede til at under
             tegne aftalen og at give dem de nødvendige fuldmagter til at forpligte Fællesskabet.
             Udfærdiget i Bruxelles, den 17 . februar 1975 .
                                                                           Pet Rådets vegne
                                                                             Richie RYAN
                                                                               Formand


Avis juridique important

|

31995D0449

95/449/EF, Euratom, EKSF: Kommissionens afgørelse af 2. oktober 1995 om tilpasning af de justeringskoefficienter, der fra 1. november 1993 finder anvendelse på lønninger til tjenestemænd i De Europæiske Fællesskaber, som gør tjeneste i tredjelande

EF-Tidende nr. L 263 af 04/11/1995 s. 0026 - 0027

KOMMISSIONENS AFGØRELSE af 2. oktober 1995 om tilpasning af de justeringskoefficienter, der fra 1. november 1993 finder anvendelse på lønninger til tjenestemænd i De Europæiske Fællesskaber, som gør tjeneste i tredjelande (95/449/EF, Euratom, EKSF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af et fælles Råd og en fælles Kommission for De Europæiske Fællesskaber,under henvisning til vedtægten for tjenestemænd i De Europæiske Fællesskaber, fastsat ved forordning (EØF, Euratom, EKSF) nr. 259/68 (1), senest ændret ved forordning (EKSF, EF, Euratom) nr. 3161/94 (2), særlig artikel 13, stk. 2, i bilag X til vedtægten, ogud fra følgende betragtninger:I Rådets forordning (EF, Euratom, EKSF) nr. 793/95 (3), fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. juli 1993, der i tjenestestedets valuta, udbetales til tjenestemænd ansat i tredjelande;Kommissionen har i de seneste måneder foretaget forskellige tilpasninger af disse justeringskoefficienter (4) i overensstemmelse med artikel 13, stk. 2, i bilag X til vedtægten;fra 1. november 1993 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -TRUFFET FØLGENDE AFGØRELSE:Eneste artikel Med virkning fra 1. november 1993 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.Til beregning af disse vederlag anvendes de vekselkurser, der blev brugt ved gennemførelsen af Den Europæiske Unions budget for den måned, der gik forud for den dato, hvor nærværende afgørelse fik virkning, dvs. oktober 1993.Udfærdiget i Bruxelles, den 2. oktober 1995.På Kommissionens vegneKarel VAN MIERTMedlem af Kommissionen(1) EFT nr. L 56 af 4. 3. 1968, s. 1.(2) EFT nr. L 335 af 23. 12. 1994, s. 1.(3) EFT nr. L 80 af 8. 4. 1995, s. 1.(4) EFT nr. L 163 af 14. 7. 1995, s. 32-41.BILAG >TABELPOSITION>